Kunszentmiklós Város Önkormányzata

Sajtóközlemény

Humán Kapacitások Fejlesztése a kunszentmiklósi járásban

2018 / 02 / 19

Kunszentmiklós Város Önkormányzata és konzorciumi partnerei Európai Uniós forrásból 487,25 millió forint vissza nem térítendő támogatást nyertek humán kapacitásaik fejlesztésére. A projekt célja, hogy a településméretből adódó társadalmi hátrányokat mérsékelje és javítsa a térségben élő gyermekes családok közszolgáltatásokhoz való hozzáférését.

Uniós forrásból újul meg **Kunszentmiklós** tasskertesi óvodája, és **Dunaegyházán** a Mákszem óvoda. **Kunadacson és Kunpeszéren** megújul az óvoda vizesblokkja, valamint fejlesztő játékokkal bővül az óvoda eszközparkja. **Szalkszentmártonon** is megújul az óvoda, a gyermekeknek tartásjavító tornát, úszásoktatást, lovagoltatást biztosítunk.

**Tass**on mozgásfejlesztő programokat szervezünk és eszközöket vásárolunk hozzá. A gyermekeknek sport tábort, nyelvtanfolyamot, öko-napokat, tudatos pénzügyi magatartást segítő programokat tartunk.

A fejlesztés eredményeként **Apostagon** megújul a Művelődési Ház.

A projekt hatására a településeken bővülni fog a pedagógusok módszertani eszköztára, továbbképezzük a helyi közszolgáltatások egyéb területein dolgozó szakembereket. A gyermekeknek iskolán kívüli fejlesztő programokat biztosítunk, és a továbbtanulást népszerűsítő rendezvényeket szervezünk.

Családi napok keretében készségfejlesztő, egészségmegőrző, helyi hagyományokat őrző programokat és nyári táborokat szervezünk.

A **Bács-Kiskun Megyei Önkormányzat** elindítja a "Bács-Kiskunban itthon vagy!" című tanulmányi ösztöndíj programot a fent felsorolt településeken élő hátrányos helyzetű diákok részére, melynek célja, hogy minden diák lehetőséget kapjon arra, hogy befejezhesse tanulmányait.

A **Grassroots Sport Oktatás-módszertani és Kutatás-fejlesztési Nonprofit Kft.** gondozásában zajlik az óvodai nevelés országos alapprogramja szerinti továbbképzés az intézményi mozgásprogramok keretében alkalmazható módszerekről

A **Fénykörközösség Kutatási és Fejlesztési Nonprofit Kft.** közösségi vetélkedőkkel egybekötött interaktív előadássorozatokat és óvodai meseköröket szervez és bonyolít le.